hotchpotch/miracl-hf-unified huggingface dataset:
গোল্ডাস্ট
ডাস্টিন প্যাট্রিক রানেলস(ইংরেজি:Dustin Patrick Runnels) একজন আমেরিকান পেশাদার কুস্তীগির। যে তার রিংনাম গোল্ডাস্ট নামে ডাব্লিউডাব্লিউই তে র ব্র‍্যান্ড এর হয়ে কুস্তি লড়েন। সে পূর্বে ডাব্লিউডাব্লিউএফ এও কুস্তি লড়তেন।তার পিতা RIP হল অফ ফেমার ডাস্টি রোডস।
রানেলস তার প্রথম ম্যাচ খেলে ডাব্লিউডাব্লিউএফ এ(বর্তমানে ডাব্লিউডাব্লিউই) পল ডায়মন্ড এর বিপক্ষে এমএসজি সো ২১ এ সেপ্টেম্বর ১৯৯০ এ।
এছাড়াও তিনি অন্যান্য কুস্তি ব্র‍্যান্ড ডাব্লিউসিডাব্লিউ,টিএনএ তে কুস্তি লড়েছেন ডাস্টিন রোডস নামে। তাছাড়াও রানেলস ব্লাক রিং এবং সেভেন নামেও কিছুকাল কুস্তি লড়েছেন।
ডাব্লিউডাব্লিউএফ/ই এবং ডাব্লিউসিডাব্লিউ মিলিয়ে রানেলস ২০বার চ্যাম্পিয়নসিপ জিতেছেন।
এখানে তার রেস্টলিং ডেবিউ হয় ১৩ সেপ্টেম্বর ১৯৮৮ সালে এবং সেই ম্যাচ এ তিনি বব কুক কে হারায়। ২৩ এ মে ১৯৮৯ সালে তিনি এখানে ফ্লোরিডা চ্যাম্পিয়নশিপ জিতে এবং একমাস নিজের কাছে রেখেছিলেন।
তিনি এজিপিএ তে রেস্টলিং টুর এ গিয়েছিলেন
এবং ১৯৯০ এ বার্ষিক চ্যাম্পিয়ন কারনিবাল এ দশম দিন এবং বিশতম দিন,তিনি সেখানে কুস্তি লড়েছিলেন।
রানেলস ইউএসআরডাব্লিউ তে যোগ দেন ১৯৮৯ সালে যোগ দেন।কিন্তু সেখানে তার। সাফল্য না আসলে সে সেখান থেকে ১৯৯০ সালে চলে আসেন।
কোপ ইন্ডিয়া
কোপ ইন্ডিয়া হল ভারতের মাটিতে ভারতীয় বিমান বাহিনী এবং মার্কিন বিমান বাহিনীর মধ্যে পরিচালিত আন্তর্জাতিক যুদ্ধবিমান অনুশীলনের একটি সিরিজ। ২০০৪ সালের ১৬ ফেব্রুয়ারি থেকে ২৭ ফেব্রুয়ারি পর্যন্ত গোয়ালিয়োর বিমান ঘাঁটিতে প্রথমবারের মতো এই ধরনের অনুশীলন চালানো হয়েছিল। ২০০৬ সালের ২৭ ফেব্রুয়ারি মার্কিন বিমান বাহিনী সৈন্য ও বিমান প্রত্যাহার করে। এই বিমান কসরতের অনুষ্ঠানে উড়ান পরীক্ষা, অনুশীলন এবং প্রদর্শনের পাশাপাশি বিমান সম্পর্কিত বিভিন্ন বিষয় উপর বক্তৃতা অন্তর্ভুক্ত ছিল। উভয় দেশের সৈন্যদের মধ্যে সংবাদ সম্মেলন এবং সামাজিক মিথস্ক্রিয়া ঘটেছিল। ঘটনাটি শেষ হওয়ার পর, ভারতীয় বিমান বাহিনী সূচিত করে যে "পারস্পরিক শ্রদ্ধা ও সমবেদনা উভয় পক্ষের মধ্যে উন্নত ও উচ্চতর দ্বিপাক্ষিকতার দিকে এগিয়ে যাওয়ার দৃঢ় ভিত্তি স্থাপন করেছে"। সংবাদমাধ্যমের প্রতিবেদন অনুযায়ী মার্কিন যুক্তরাষ্ট্রের প্রতিনিধিরা এটি একটি "ইতিবাচক অভিজ্ঞতা" বলে উল্লেখ করেছে, যা মার্কিন বিমান বাহিনীর কৌশল সম্পর্কে কিছু ধারণা পুনঃ-মূল্যায়ন করে। ২০০৫, ২০০৬, ২০০৯ এবং ২০১০ সালে এই বিমমান সকরতের পুনরাবৃত্তি করা হয়েছিল।
বাদাঘাট ইউনিয়ন
বাংলাদেশ রাষ্ট্রের সিলেট বিভাগের সুনামগঞ্জ জেলার অন্তর্গত তাহিরপুর উপজেলার অধীনে একটি প্রশাসনিক ইউনিট বা ইউনিয়ন পরিষদ ।
কালের স্বাক্ষী বহনকারী বাঙ্গার খাল নদীরতীরে গড়ে উঠা তাহিরপুর উপজেলার একটি ঐতিহ্যবাহী অঞ্চল হলো বাদাঘাট ইউনিয়ন । এই ইউনিয়নের নবগ্রাম ছিল শ্রীহট্টের প্রাচিন লাউড় রাজ্যের রাজধানি এবং বৈষ্ণব দার্শনিক অদ্বৈত আচার্যের জন্ম স্থান ।
নরওয়েজীয় ডাক ও টেলিযোগাযোগ কর্তৃপক্ষ
নরওয়েজিয়ান যোগাযোগ কর্তৃপক্ষ (), যাকে নরওয়েজিয়ান ডাক ও টেলিযোগাযোগ কর্তৃপক্ষও () বলা হয়ে থাকে, হল একটি সরকারী প্রতিষ্ঠান যেটি নরওয়ের টেলিযোগাযোগ এবং ডাক সংক্রান্ত কার্যাদি নিয়ন্ত্রন করে। এই সংস্থার প্রধান দায়িত্ব হল টেলিযোগাযোগের বাজার নিয়ন্ত্রন করা, নম্বর বন্টন, ফ্রিকোয়েন্সি কনসেসন্স ইত্যাদি।
মিউনিখ বিমানবন্দর
মিউনিখ বিমানবন্দর (আইএটিএ: এমইউসি, আইসিএও: ইডিডিএম), (জার্মান: ফ্লুঘাফেন মুচেন,) বায়ুয়ার রাজ্যের রাজধানী মিউনিখের কাছে অবস্থিত একটি আন্তর্জাতিক বিমানবন্দর। এটি ফ্রাঙ্কফুর্ট বিমানবন্দরের পরে যাত্রী চলাচলের ক্ষেত্রে জার্মানির দ্বিতীয়-ব্যাস্ততম বিমানবন্দর এবং এটি ২০১৭ সালে ৪৪.৬ মিলিয়ন যাত্রী পরিচালনা করে ইউরোপের সপ্তম ব্যস্ততম বিমানবন্দরের মর্যাদা পেয়েছে। বিমানবন্দরটি আন্তর্জাতিক যাত্রী পরিচালনার পরিপ্রেক্ষিতে বিশ্বের ১৫ তম ব্যস্ততম বিমানবন্দরের স্থান পেয়েছে এবং ২০১৫ সালের হিসাবে এটি বিশ্বব্যাপী ৩৪ তম ব্যস্ত বিমানবন্দর ছিল। ২০১৮ সালের মার্চে বিমানবন্দর থেকে ২৬৬ টি গন্তব্যস্থলে উড়ান পরিচালিত হত। গন্তব্যস্থলের সংখ্যার হিসাবে মিউনিখ বিমানবন্দর বিশ্বের পঞ্চম-বৃহত্তম বিমানবন্দর। মিউনিখ বিমানবন্দরটি লুফ্‌টহানজা আঞ্চলিক এবং স্টার অ্যালায়েন্স সহ লুফ্‌টহানজার একটি কেন্দ্র হিসেবে কাজ করে।
বিমানবন্দরটি ফ্রাইজিংয়ের কাছে মিউনিখের ২৮.৫ কিলোমিটার (১৭.৭ মাইল) উত্তর-পূর্ব দিকে অবস্থিত এবং এটির নাম মিউনিখে জন্মগ্রহণকারী প্রাক্তন ব বাভারীয়ান মন্ত্রী-সভাপতি ফ্রাঞ্জ জোসেফ স্ট্রাউসের নামে রাখা হয়েছে। বিমানবন্দরটি একটি অতিরিক্ত মিডফিল্ড টার্মিনাল, দুটি রানওয়ে সহ বিস্তৃত মালবাহী এবং রক্ষণাবেক্ষণ সুবিধা সহ দুটি যাত্রী টার্মিনাল এবং এয়ারবাস এ৩৮০ সহ বৃহৎ আকারের বিমান পরিচালনা করার জন্য সম্পূর্ণরূপে সজ্জিত।
মিউনিখ বিমানবন্দর ৩,৮৯২ একর (১,৫৭৫ হেক্টর) ভূমি এলাকা জুড়ে গড়ে উঠেছে। বিমানবন্দরের বেশিরভাগ সুবিধা দুটি রানওয়েগুলির মধ্যে এলাকাটিতে অবস্থিত। সড়ক ও রেলপথটি পশ্চিম অংশকে দুটি অংশে ভাগ করেছে। এটি অংশ হল দক্ষিণ ভাগ, যেখানে পণ্যসম্ভার ও রক্ষণাবেক্ষণ সুবিধা রয়েছে এবং অপর অংশটি হল উত্তরের ভাগ, যেখানে বেশিরভাগ প্রশাসনিক ভবন এবং পরিষেবা সুবিধা, ছুটি দিনে দীর্ঘমেয়াদি পার্কিং লট এবং দর্শকদের কেন্দ্র রয়েছে। এরপরে পশ্চিমে অ্যাপ্রন এবং টার্মিনাল ১; তারপর মিউনিখ বিমানবন্দরের কেন্দ্র (এমএসি), টার্মিনাল ২ এবং পূর্ব অ্যাপ্রন। মিউনিখ বিমানবন্দরে দুটি যাত্রী টার্মিনাল রয়েছে এবং ২০১৪ সালে প্রতিটি টার্মিনালের মধ্য দিয়ে ২০-২৫ মিলিয়ন যাত্রী চলাচল করেছে।
মোহাম্মদ আলী (মুক্তিযোদ্ধা)
মোহাম্মদ আলী (জন্ম: অজানা - মৃত্যু: ২৭ মার্চ ১৯৭১) বাংলাদেশের স্বাধীনতা যুদ্ধে ঠাকুরগাঁওয়ের প্রথম শহীদ।
১৯৭১ সালে ঠাকুরগাঁও ছিলো দিনাজপুর জেলার একটি মহকুমা। পাকিস্তানী শাসকদের অত্যাচার ও নিপীড়নের কারণে সারা বাংলার মত প্রত্যন্ত এই জনপদেও চাপা ক্ষোভ বিরাজ করতে ছিলো । ১৯৭১ সালের ৭ই মার্চ সকাল থেকেই রেডিওতে ঘন ঘন প্রচার করা হচ্ছিল বঙ্গবন্ধুর শেখ মুজিবুর রহমানের ভাষণ সরাসরি ঢাকার রমনায় অবস্থিত রেসকোর্স ময়দানে থেকে প্রচার করা হবে। কিন্তু বঙ্গবন্ধু ভাষণের মঞ্চে উঠার আগ মুহূর্তে পাকিস্তানী সেনাবাহিনীর সরাসরি প্রচার বন্ধ করে দেয়। ৮ মার্চ বঙ্গবন্ধুর সমগ্র ভাষণের রেকর্ড রেডিওতে প্রচারিত হওয়ার পর শহর বিক্ষোভে গর্জে উঠে। এরপরে সারাদেশের মত ঠাকুরগাঁও মহকুমাতেও পাকিস্তানী শাসন ব্যবস্থা ভেঙ্গে পরে । স্কুল, কলেজ, অফিস আদালত পরিচালিত হতে থাকে বঙ্গবন্ধুর নির্দেশে ।
২৫ মার্চ গভীর রাতে ঢাকায় পাকিস্তানী হানাদার বাহিনী হত্যাযজ্ঞ খবর পৌঁছার পর ২৭ মার্চ ঠাকুরগাঁও শহরে মুক্তিকামী জনতার এক বিশাল মিছিল বের হয়। মিছিলের উদ্দেশ্য ছিল ইপিআর (বর্তমানে বিজিবি ) ক্যাম্পে গিয়ে বাঙ্গালী ইপিআরদের সঙ্গে একাত্মতা ঘোষনা করা।
মিছিলটি ঠাকুরগাঁও শহরের প্রাণকেন্দ্র চৌরাস্তা থেকে দক্ষিণে কালীবাড়ি মোড়ের কাছে অগ্রসর হতেই মিছিলের সামনে এসে হাজির হয় পাক হানাদার বাহিনীর একটি জীপ ও এক লরী সৈন্য। জীপ থেকে নেমে মেজর মোহাম্মদ হোসেন ও ক্যাপ্টেন নাবিদ আলম মিছিলকারীদের জিজ্ঞাসা করে, তোমরা কি চাও? মিছিল থেকে অসীম সাহসী, অকুতোভয় বলিষ্ঠদেহী, মধ্য বয়সী মোহাম্মদ আলী সামনে এসে চিৎকার দিয়ে উঠে "জয় বাংলা, স্বাধীন বাংলা" । মেজর মোহাম্মদ হোসেনের ইশারায় হানাদারের রাইফেল গর্জে ওঠে। মুহূর্তে চিৎকার দিয়ে রাস্তায় লুটিয়ে পড়ে মোহাম্মদ আলী। মিছিলের বাকি লোক ছত্রভঙ্গ হয়ে বিভিন্ন দিকে ছুটে পালিয়ে যায়। পাকা রাস্তার ওপর রক্তাক্ত অবস্থায় পড়ে থাকে মোহাম্মদ আলীর লাশ। তড়িঘড়ি করে ঘটনাস্থলে রাস্তার পূর্বপাশে মোহাম্মদ আলীর লাশ দাফন করা হয়। ঐ দিনই কে বা কারা কবরের উপর একটি কাগজে লিখে টানিয়ে দেয়, ঠাকুরগাঁওয়ে স্বাধীনতা যুদ্ধের প্রথম শহীদ মোহাম্মদ আলী।
মোহাম্মদ আলীর স্মৃতিকে ধরে রাখতে তাঁর কবরের পাশের সড়কের নামকরণ করা হয় "শহীদ মোহাম্মদ আলী সড়ক" । পরবর্তীতে তার কবরের উপর স্মৃতিসৌধ নির্মাণ করা হয়। এছাড়া ঠাকুরগাঁও জেলা স্টেডিয়ামে নাম পরিবর্তন করে রাখা হয় "শহীদ মোহাম্মদ আলী স্টেডিয়াম" ।
ফাটাকেষ্ট (চলচ্চিত্র সিরিজ)
ফাটাকেষ্ট হলো ভারতীয় বাংলা ভাষার চলচ্চিত্র সিরিজ। এটি পরিচালনা করেন স্বপন সাহা। সিরিজটির প্রথম চলচ্চিত্র এমএলএ ফাটাকেষ্ট মুক্তি পায় ২০০৬ সালে, এবং ২০০৭ সালে এর ২য় চলচ্চিত্র মিনিস্টার ফাটাকেষ্ট মুক্তি পায়।
ফাটাকেষ্ট সিরিজের প্রথম দুইটি চলচ্চিত্র সফল হওয়ার কারণে, নির্মাতা তৃতীয় চলচ্চিত্র নির্মাণের জন্য অনুপ্রাণিত হয়। গণমাধ্যমের সাথে এক সাক্ষাতকারে এ সম্পর্কে অভিনেতা মিঠুন চক্রবর্তী পরবর্তী আরেকটি চলচ্চিত্র হওয়ার ইঙ্গিত দেন।
ফাটাকেষ্ট সিরিজের প্রথম চলচ্চিত্র এমএলএ ফাটাকেষ্ট "মারবো এখানে লাশ পরবে শশ্মানে" সংলাপটির জন্য খ্যাতি লাভ করে।
মির্জা আব্বাস
মির্জা আব্বাস উদ্দিন আহমেদ যিনি মির্জা আব্বাস (জন্ম ৭ ফেব্রুয়ারি ১৯৫১) নামে অধিক পরিচিত হলেন একজন বাংলাদেশি জাতীয়তাবাদী দলের রাজনীতিবিদ। তিনি ১৯৯১ সাল থেকে ১৯৯৪ সাল পর্যন্ত অবিভক্ত ঢাকা সিটি করপোরেশনের মেয়র ছিলেন। ২০০১ সালের জাতীয় সংসদ নির্বাচনে তিনি ঢাকা-৬ আসন থেকে সংসদ সদস্য নির্বাচিত হন এবং ২০০৬ সাল পর্যন্ত এ দায়িত্ব পালন করেন। একই সময়ে তিনি খালেদা জিয়ার মন্ত্রীসভায় গৃহায়ন ও গণপূর্ত মন্ত্রণালযয়ের মন্ত্রী হিসেবে দায়িত্ব পালন করেন। তিনি বর্তমানে বাংলাদেশ জাতীয়তাবাদী দলের জাতীয় স্থায়ী কমিটির (সর্বোচ্চ নীতিনির্ধারণী কমিটি) সদস্য।
আব্বাস ১৯৫১ সালের ৭ ফেব্রুয়ারি কিশোরগঞ্জ জেলায় জন্মগ্রহণ করেন। তার পিতার নাম আব্দুর রাজ্জাক ও মাতার নাম কমলা খাতুন। স্থানীয় বিদ্যালয় থেকে প্রাথমিক ও মাধ্যমিক শিক্ষা শেষ করে তিনি ১৯৬৬ সালে ঢাকা বিশ্ববিদ্যালয়ে ভর্তি হন। ১৯৭২ সালে তিনি বানিজ্য শাখা থেকে স্নাতক ডিগ্রী অর্জন করেন।
কর্মজীবনের প্রথমে আব্বাস মির্জা এন্টারপ্রাইজ নামে তাদের পারিবারিক ব্যবসায় যুক্ত হন। তিনি ঢাকা ব্যাংক প্রতিষ্ঠা করেন। ১৯৯৫ সালে তাকে ঢাকা ব্যাংকের বিকল্প পরিচালক হিসেবে অফিসিয়ালি পরিচয় করিয়ে দেওয়া হয়। ২৯শে সালের ২৯শে মার্চ তিনি ব্যাংকের পরিচালক হিসেবে নিযুক্ত হন।
জিয়াউর রহমান বাংলাদেশ জাতীয়তাবাদী দল গঠনের পর মির্জা আব্বাস এ দলে যোগদান করেন এবং তিনি দলটির প্রথমদিককার একজন নেতা। ১৯৮০-এর দশকে হুসেইন মুহাম্মদ এরশাদের শাসনামলে তিনি স্বৈরাচারবিরোধী আন্দোলনে সক্রিয়ভাবে অংশ নিয়ে গুরুত্বপূর্ণ ভূমিকা পালন করেন। ১৯৯০ সালে বাংলাদেশের আন্দোলনে তিনি গুরুত্বপূর্ণ সংগঠক হিসেবে কাজ করেন।
১৯৯১ সালে তিনি ঢাকা সিটি করপোরেশনের মেয়র হিসেবে নিযুক্ত হন। ১৯৯৩ সালের ডিসেম্বর পর্যন্ত তিনি এ দায়িত্ব পালন করেন। পরবর্তীতে ২০০১ সালের জাতীয় সংসদ নির্বাচনে তিনি ঢাকা-৬ আসন থেকে সংসদ সদস্য হিসেবে নির্বাচিত হন এবং ১১ অক্টোবর ২০০১ থেকে ২৭ অক্টোবর ২০০৬ পর্যন্ত গৃহায়ন ও গণপূর্ত মন্ত্রণালয়ের মন্ত্রী হিসেবে দায়িত্ব পান। তার সময়কালেই ২০০৬ সালের ডিসেম্বরে ইমারত নির্মাণ বিধিমালা সংশোধীত আইন পাশ হয়।
আব্বাস, ঢাকার শাহজাহানপুরে ১৯৮০ সালে নারী শিক্ষার জন্য মির্জা আব্বাস মহিলা কলেজ প্রতিষ্ঠা করেন।
ডাব্লিউডাব্লিউই নেটওয়ার্ক
ডাব্লিউডাব্লিউই নেটওয়ার্ক হলো একটি সাবস্ক্রিপশন ভিত্তিক ভিডিও স্ট্রিমিং সেবা যেটির মালিক ডাব্লিউডাব্লিউই। এই ধারণাটি সম্পর্কে মূলত ২০১১ সালে ঘোষণা করা হয়, জানুয়ারি ৪ ২০১৪ সালে ডাব্লিউডাব্লিউই ঘোষণা করে এই নেটওয়ার্কটি ফেব্রুয়ারি ২৪ তারিখে যুক্তরাষ্ট্রে উদ্বোধন করা হবে। জুলাই ৩১ তারিখে অস্ট্রেলিয়া, কানাডা, নিউজিল্যান্ড, হংকং, সিঙ্গাপুর, মালয়েশিয়া, মেক্সিকো, স্পেন, তুরস্কতে এই সেবাটি সরাসরি হয়। আগস্ট ১৭ তারিখে বিশ্বের অন্যান্য দেশে এই সেবাটি চালু করা হয়। এটি অপ্রত্যাশিত ভাবে জানুয়ারি ১৩, ২০১৫ তে যুক্তরাজ্য এবং আয়ারল্যান্ড এ চালু হয় যা পরিকল্পনার থেকে কয়েক সপ্তাহ আগে, এবং পূর্ব পরিকল্পনা থেকে দেরিতে যেটি নভেম্বরে চালু হওয়ার কথা ছিল। ডাব্লিউডাব্লিউই নেটওয়ার্ক ২৪ ঘন্টা স্ট্রিমিং করা যায়।
মিনিমালিজম (কম্পিউটিং)
কম্পিউটিঙে মিনিমালিজম হলো হার্ডওয়্যার ও সফটওয়্যার ডিজাইনে মিনিমালিস্ট মূলনীতি ও ভাবাদর্শের প্রয়োগ। এ দিক থেকে, মিনিমালিজম হলো এমন সিস্টেম ডিজাইন করা যা যতটুকু সম্ভব ন্যূনতম হার্ডওয়্যার ও সফটওয়্যার রিসোর্স ব্যবহার করে।
ব্যবহারকারীকে সংশয়ে ফেলতে পারে এমন বাটন ও ডায়লগ বক্স সরানোর মাধ্যমে ডেভেলপাররা ব্যবহারকারী ইন্টারফেস তৈরী করতে পারে। মাঝেমধ্যে মিনিমালিজম দৃশ্য শিল্পেও ব্যবহার করা হয়, বিশেষত হার্ডওয়্যার ডিভাইসের ইন্ডাস্ট্রিয়াল ডিজাইন অথবা সফটওয়্যার থিমে।
কিছু ডেভেলপার এমন প্রোগ্রাম তৈরী করার চেষ্টা করেছে, যা অল্প কিছু লাইনের কোডে নির্দিষ্ট একটি কার্য নির্বাহ করতে সক্ষম অথবা নির্দিষ্ট একটি প্ল্যাটফর্মে সবচেয়ে ক্ষুদ্র আয়তনের কম্পাইল্ড এক্সিকিউটেবল ফাইল তৈরী করা। কিছু গ্নু/লিনাক্স ডিস্ট্রিবিউশন মিনিমালিজমকে তাদের একটি লক্ষ্য হিসেবে উল্লেখ করে। আলপিন লিনাক্স, আর্চ লিনাক্স, পাপ্পি লিনাক্স, বোধি লিনাক্স, ক্রাঞ্চব্যাং লিনাক্স, ডাইমবোলিক এবং ড্যাম স্মল লিনাক্স তেমনই কিছু ডিস্ট্রো। ইউনিক্স সিস্টেমের প্রাথমিক উন্নয়নও কম-ক্ষমতাসম্পন্ন হার্ডওয়্যারে হয়েছিলো। ড্যানিস রিচি ও কেন থম্পসনের মতে এটিই ডিজাইনে শৈল্পিকতা এনেছিলো।
কবিতা খানম
বেগম কবিতা খানম (জন্ম ৩০ জুন ১৯৫৭) হলেন বাংলাদেশের একজন সরকারি কর্মকর্তা যিনি বর্তমানে বাংলাদেশ নির্বাচন কমিশনের একজন কমিশনার হিসেবে দায়িত্ব পালন করছেন। ২০১৭ সালের ফেব্রুয়ারিতে দায়িত্ব নেয়া কবিতা খানম বাংলাদেশের প্রথম নারী নির্বাচন কমিশনার।
কবিতা খানম ১৯৫৭ সালের ৩০শে জুন নওগাঁ জেলার সদর উপজেলার উকিলপাড়া গ্রামে জন্মগ্রহণ করেন। তার পিতার নাম বজলুল হক। বজলুল হকের ৪ ছেলে ও ৪ মেয়ের মধ্যে কবিতা সপ্তম।
১৯৭২ সালে নওগাঁ সরকারি বালিকা উচ্চ বিদ্যালয়ে মাধ্যমিক সম্পন্ন করে তিনি নওগাঁ বিএমসি কলেজ থেকে ১৯৭৪ সালে উচ্চ মাধ্যমিক সম্পন্ন করেন। ১৯৭৭ সালে রাজশাহী বিশ্ববিদ্যালয় থেকে প্রাণিবিজ্ঞানে স্নাতক এবং ১৯৭৭ সালে স্নাতকোত্তর ডিগ্রী অর্জন করেন। ১৯৮১ সালে একই বিশ্ববিদ্যালয় থেকে এলএলবি ডিগ্রী অর্জন করেন।
কবিতা খানম বাংলাদেশ সিভিল সার্ভিস পরীক্ষায় জুডিশিয়াল ক্যাডার হিসেবে ১৯৮৪ সালের ২২ ফেব্রুয়ারিতে রাজশাহী মুন্সেফ আদালতে যোগ দেন। ১৯৯৪ সালে যুগ্ম জেলা জজ, ২০০০ সালে অতিরিক্ত জেলা জজ ও ২০০৬ সালে জেলা জজ হিসেবে পদোন্নতি লাভ করেন। তিনি রাজশাহী ছাড়াও চাঁপাইনবাবগঞ্জ জেলায় কর্মরত ছিলেন। ২০১৬ সালের ৩০ জুন মাসে রাজশাহী জেলার সিনিয়র জেলা ও দায়রা জজ হিসেবে অবসর গ্রহণ করেন।
২০১৭ সালের ১৫ ফেব্রুয়ারিতে কবিতা খানম, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আব্দুল হামিদ কর্তৃক নিয়োগ পান।
কবিতা খানম ব্যক্তিগত জীবনে রাজশাহীর চিফ মেট্রোপলিটন ম্যাজিস্ট্রেট মসিউড় রহমান চৌধুরীর সাথে বিবাহ বন্ধনে আবদ্ধ হন। ২০১১ সালে তার স্বামী মৃত্যুবরণ করেন। এই দম্পতির দুই সন্তান (এক ছেলে এবং এক মেয়ে) রয়েছে।
প্রদেশ নং ৩
প্রদেশ নং ৩ (প্রস্তাবিত নাম: নেপালমণ্ডল বা বাগমতী) নেপালের নতুন সংবিধান অনুসারে গঠিত সাতটি প্রদেশের অন্যতম। ২০১৫ সালের ২০ সেপ্টেম্বর এই প্রদেশ গঠিত হয়। নেপালের রাজধানী কাঠমান্ডু এই প্রদেশেই অবস্থিত। প্রদেশ নং ৩ এর উত্তরে চীনের তিব্বত স্বায়ত্তশাসিত অঞ্চল, পূর্বে প্রদেশ নং ১, পশ্চিমে গণ্ডকী প্রদেশ এবং দক্ষিণে প্রদেশ নং ২ ও ভারতের বিহার রাজ্য অবস্থিত। ২০১৮ সালের ১৭ জানুয়ারি মন্ত্রীসভার বৈঠকে হেটৌডাকে প্রদেশের অস্থায়ী রাজধানী হিসেবে ঘোষণা করা হয়।
এই প্রদেশের ভূ-প্রকৃতি পার্বত্য অঞ্চলময়। সুউচ্চ গৌরীশঙ্কর, লাংতাং, জুগাল ও গণেশ পর্বত এ প্রদেশে অবস্থিত। প্রদেশের আয়তন ২০,৩০০ বর্গ কিলোমিটার, যা নেপালের মোট আয়তনের প্রায় ১৪%। সমুদ্রপৃষ্ঠ থেকে ভূমির উচ্চতা পর্ণমোচী, সরলবর্গীয় বন ও আলপাইন বনের জন্য সহায়ক। সমুদ্র-পৃষ্ঠ থেকে উচ্চতার উপরে তাপমাত্রা নির্ভর করে। সাধারণত গ্রীষ্মকালে বৃষ্টিপাত হয়।
নেপালের নতুন সংবিধান অনুসারে প্রদেশ নং ৩ এর প্রধান প্রশাসনিক কর্মকর্তা হলেন গভর্নর, প্রদেশ সরকারের প্রধান হলেন মুখ্যমন্ত্রী এবং প্রদেশের বিচার বিভাগের প্রধান হলেন পাটন উচ্চ আদালতের প্রধান বিচারপতি। প্রদেশ নং ৩ এর বর্তমান গভর্নর অনুরাধা কৈরালা, মুখ্যমন্ত্রী ডোরমনি পৌডেল এবং পাটন উচ্চ আদালতের প্রধান বিচারপতি হলেন টেক বাহাদুর মোকতান প্রদেশ নং ৩ এর প্রদেশ সভার আসন সংখ্যা ১১০টি। কেন্দ্রীয় প্রতিনিধি সভার ৩৫ জন সদস্য এই প্রদেশ থেকে নির্বাচিত হন।
অন্যান্য প্রদেশের মতো, প্রদেশ নং ৩ এর প্রদেশ সভা এক কক্ষবিশিষ্ট। প্রতিটি প্রদেশ সভার মেয়াদ পাঁচ বছর। প্রদেশ সভার অস্থায়ী কার্যালয় হেটৌডার আঞ্চলিক শিক্ষা অধিদপ্তরে অবস্থিত।
প্রদেশ নং ৩ এ মোট তেরোটি জেলা রয়েছে। প্রতিটি জেলার প্রশাসনিক দায়িত্ব পালন করেন জেলা সমন্বয় সমিতির প্রধান ও জেলা প্রশাসন কর্মকর্তা। প্রতিটি জেলাকে আবার নগর ও গ্রামপালিকায় বিভক্ত করা হয়েছে। প্রদেশ নং ৩-এ একটি মহানগর, একটি উপ-মহানগর, ৪১টি নগর ও ৭৪ টি গ্রামপালিকা রয়েছে।
প্রদেশ নং ৩ এর জেলাসমূহ হলো:
প্রদেশ নং ৩ জনসংখ্যার দিক থেকে নেপালের সর্ববৃহৎ প্রদেশ। নেওয়ার, তামাং, শেরপা, থারু, চেপাং, জিরেল, ব্রাহ্মণ, ছেত্রী প্রভৃতি বৈচিত্র‍্যময় সংস্কৃতির জাতিসত্তার মানুষ এখানে বাস করে। ২০১৭ সালের প্রতিনিধি সভা ও প্রদেশ সভা নির্বাচনে এই প্রদেশ থেকে সর্বাধিক সংখ্যক ভোটার অংশ নেয়।
সাধারণত জেলার বা শহরের নামানুসারে প্রদেশের অধিবাসীদের বিশেষায়িত করা হয়। তবে সমগ্র প্রদেশকে নির্দেশ করতে "নেপালমন্ডলী" নামটি ব্যবহৃত হয়।
শাহাদাত হোসেন চৌধুরী
শাহাদাত হোসেন চৌধুরী (এএফডব্লিউসি, পিএসসি, টিই) বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল যিনি বর্তমানে বাংলাদেশ নির্বাচন কমিশনের একজন কমিশনার হিসেবে দায়িত্ব পালন করছেন।
শাহাদাত হোসেন ১৯৫৯ সালে নোয়াখালী জেলার কোম্পানীগঞ্জ উপজেলায় জন্মগ্রহণ করেন। তার পিতার নাম আলী ইমাম চৌধুরী এবং মাতার নাম ফেরদৌস আরা বেগম। এই দম্পতির পাঁচ সন্তানের মধ্যে শাহাদাত দ্বিতীয়। ১৯৭৪ সালে বসুরহাট সরকারি এএইচসি উচ্চ বিদ্যালয় থেকে প্রথম বিভাগে মাধ্যমিক এবং ১৯৭৬ সালে চট্টগ্রাম কলেজ থেকে উচ্চ মাধ্যমিক পাশ করেন। পরবর্তীতে চট্টগ্রাম বিশ্ববিদ্যালয় থেকে স্নাতক ডিগ্রী অর্জন করেন।
শাহাদাত হোসেন ১৯৮০ সালে বাংলাদেশ সেনাবাহিনীতে যোগদান করেন। ১৯৮২ সালে তিনি বাংলাদেশ সেনাবাহিনীতে সিগন্যাল কোরে কমিশন লাভ করেন। তৎকালীন বিডিআরের চট্টগ্রাম ও দিনাজপুরের সেক্টর কমান্ডার হিসেবে দায়িত্ব পালন করেন। কর্মরত অবস্থায় তিনি লাইবেরিয়া ও সিয়েরা লিওনে জাতিসংঘের শান্তিরক্ষী মিশনে অংশগ্রহণ করেন। তিনি ভারতের সামরিক টেলিযোগাযোগ প্রকৌশল কলেজ থেকে প্রকৌশলী ডিগ্রী লাভ করেন। পরবর্তীতে ডিফেন্স সার্ভিসেস কম্যান্ড অ্যান্ড স্টাফ কলেজ থেকে পিএসসি এবং জাতীয় প্রতিরক্ষা কলেজ থেকে এএফডব্লিউসি ডিগ্রী লাভ করেন।
২০০৭ থেকে ২০১০ সালের জুন পর্যন্ত তিনি বাংলাদেশ সরকারের ছবিসহ ভোটার তালিকা হালনাগাদ ও জাতীয় পরিচয়পত্র প্রণয়ন প্রকল্পে জাতীয় প্রকল্প পরিচালক হিসেবে দায়িত্ব পালন করেন। ২০১০ সালের জুনে তিনি সেনাবাহিনী থেকে অবসরগ্রহণ করেন। অবসরগ্রহণের পর কিছুকাল জাতিসংঘ উন্নয়ন কর্মসূচীর অধীন আফগানিস্তানে কাজ করেন। ২০০৮ সালে নেপালের সাধারণ নির্বাচনে আন্তর্জাতিক পর্যবেক্ষক ও ২০১১ সালে আফগানিস্তানের সাধারণ নির্বাচনে পর্যবেক্ষকের ভূমিকা পালন করেন।
২০১৭ সালের ১৫ ফেব্রুয়ারিতে শাহাদাত হোসেন, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আব্দুল হামিদ কর্তৃক নিয়োগ পান।
ব্যক্তিগত জীবনে শাহাদাত হোসেন, সারওয়াত চৌধুরীর সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে।
কাটাবাড়ী ইউনিয়ন
কাটাবাড়ী ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
সাপমারা ইউনিয়ন
সাপমারা ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
গোবিন্দগঞ্জ উপজেলা সদর থেকে প্রায় ০৯ কিলোমিটার উত্তর-পশ্চিমে এই ইউনিয়নের অবন্থান। কথিত প্রাচীনকালে এই ইউনিয়নে জঙ্গলে সাপে পরিপূর্ন ছিল । স্থানীয়ভাবে সেখান থেকে সাপমারা নাম করন করা হয়।
দরবস্ত ইউনিয়ন
দরবস্ত ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
নাকাই ইউনিয়ন
নাকাই ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
হরিরামপুর ইউনিয়ন
হরিরামপুর ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
রাখালবুরুজ ইউনিয়ন
রাখালবুরুজ ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
প্রচীনকালে রাখালেরা গরু মহিষ চরাতে এসে খেলার জন্য একটি উচুঁ স্থান তৈরী করেন যা বুরুজের মত দেখাতো। রাখালদের ব্যবহৃত এই বুরুজ থেকেই একটি মৌজা ও ইউনিয়নের নাম রাখালবুরুজ।
গ্রাম
গুমানীগঞ্জ ইউনিয়ন
গুমানীগঞ্জ ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
শালমারা ইউনিয়ন
শালমারা ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
রফিকুল ইসলাম (নির্বাচন কমিশনার)
রফিকুল ইসলাম হলেন বাংলাদেশের একজন সাবেক সচিব যিনি বর্তমানে বাংলাদেশ নির্বাচন কমিশনের একজন কমিশনার হিসেবে দায়িত্ব পালন করছেন।
রফিকুল ইসলাম ১৯৫৫ সালের ১ জানুয়ারি রাজশাহী জেলার গোদাগাড়ী উপজেলায় জন্মগ্রহণ করেন। তার পিতার নাম তুফানি মন্ডল এবং মাতার নাম রহিমা বেগম। শিক্ষাজীবনে তিনি গোদাগাড়ি উচ্চ বিদ্যালয় থেকে মাধ্যমিক এবং রাজশাহী কলেজ থেকে উচ্চ মাধ্যমিক সম্পন্ন করে বুলগেরিয়ার একটি বিশ্ববিদ্যালয়ে অর্থনীতিতে স্নাতকোত্তর ডিগ্রী অর্জন করেন। এছাড়া আর্থিক ব্যবস্থাপনা বিষয়ে যুক্তরাজ্যের একটি বিশ্ববিদ্যালয় থেকেও ডিগ্রী অর্জন করেন। ২০০৪ সালে একই বিষয়ে মার্কিন যুক্তরাষ্ট্র থেকে পিএইচডি ডিগ্রী অর্জন করেন।
রফিকুল ইসলাম ১৯৮৪ সালে বাংলাদেশ সিভিল সার্ভিস পরীক্ষায় উত্তীর্ণ হয়ে প্রশাসন ক্যাডারে সরকারি চাকুরীতে প্রবেশ করেন। তিনি ডাক, টেলিযোগাযোগ ও তথ্যপ্রযুক্তি মন্ত্রণালয়ের অধীন তথ্য ও যোগাযোগ প্রযুক্তি অধিদপ্তর ও বিজ্ঞান ও প্রযুক্তি মন্ত্রণালয়ের সচিব হিসেবে দায়িত্ব পালন করেন। এছাড়া বাংলাদেশ নির্বাচন কমিশনেও প্রকল্প পরিচালক, যুগ্মসচিব ও অতিরিক্ত সচিব হিসেবে কাজ করেন। ২০১৩ সালের ৩১ ডিসেম্বর তিনি অবসর গ্রহণ করেন।
২০১৭ সালের ১৫ ফেব্রুয়ারিতে রফিকুল ইসলাম, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আব্দুল হামিদ কর্তৃক নিয়োগ পান।
ব্যক্তিগত জীবনে রফিকুল ইসলাম, নাজমুন আরা বেগমের সাথে বিবাহ বন্ধনে আবদ্ধ হন। নাজমুন আরা ইডেন মহিলা কলেজের একজন অধ্যাপিকা ছিলেন। এই দম্পতির এক পুত্র ও এক কন্য সন্তান রয়েছে।
এ কে এম নূরুল ইসলাম
এ কে এম নূরুল ইসলাম (১ আগস্ট ১৯১৯ - ১৪ নভেম্বর ২০১৫) বাংলাদেশের একজন বাংলাদেশী রাজনীতিবিদ এবং বাংলাদেশের সাবেক উপ-রাষ্ট্রপতি ছিলেন।
নুরুল ১৯৬৭ থেকে ১৯৭১ সাল পর্যন্ত হাইকোর্টের বিচারক ছিলেন। ১৭ ফেব্রুয়ারি ১৯৮৫ থেকে ১২ আগস্ট ১৯৮৮ পর্যন্ত তিনি বাংলাদেশের আইন মন্ত্রী ছিলেন। তিনি বাংলাদেশ নির্বাচন কমিশনের প্রধান নির্বাচন কমিশনার ছিলেন। রাষ্ট্রপতি এরশাদের অধীনে ১৯৮৬ সালের ডিসেম্বরে তাকে উপরাষ্ট্রপতি করা হয়।
তার স্ত্রী একুশে পদক বিজয়ী কবি জাহানারা আরজু। তাদের চার সন্তান, মেয়ে প্রফেসর মারিনা জাহান এবং লুবনা জাহান, ছেলে বিচারপতি মোঃ আশফাকুল ইসলাম এবং ইঞ্জিনিয়ার মোহাম্মদ জহিরুল ইসলাম।
নুরুল ১৪ নভেম্বর ২০১২ ঢাকায় মারা যান। তাকে ঢাকা বিভাগের মানিকগঞ্জে হরিরামপুরে দাফন করা হয়।
পাটলী ইউনিয়ন
পাটলী ইউনিয়ন বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ।
পাটলী ইউনিয়নের পূর্বে মীরপুর ইউনিয়ন পশ্চিমে কলকলিয়া ইউনিয়ন, দক্ষিণে জগন্নাথপুর পৌরসভা, উত্তরে ভাতগাঁও ইউনিয়ন (ছাতক)।
জগন্নাথপুর উপজেলার পাটলী গ্রাম প্রাচিন ঐতিহ্যবাহি গ্রাম। ১১৯১ খ্রিস্টাব্দে লাউড় রাজ্যের রাজা বিজয় মাণিক্য জগন্নথপুরের পান্ডুয়া (বর্তমান পেরুয়া) নামে লাউড় রাজ্যের অধিনে এক শাখা রাজ্যের স্থাপনা করেন। জগন্নাথপুরের পাণ্ডুয়া রাজ্য থেকে রাজা বিজয় মাণিক্য সেই সময় নিজ নামের সঙ্গে দুই স্ত্রীর নাম যুক্ত করে ১১৯১ খ্রিস্টাব্দে সিক্কা মুদ্রা প্রকাশ করেছিলেন। সেই সিক্কা মুদ্রাই রাজা বিজয় মাণিক্যের রাজ্যের প্রমাণ। পান্ডুয়া রাজ্যের বিবরণে পাওয়া যায়; বঙ্গের সে সময়কার রাজা বল্লাল সেন কর্তৃক বঙ্গ থেকে বিতাড়িত ব্রাহ্মণদেরকে রাজা বিজয় মাণিক্য জগন্নাথপুরে স্থাপন করেন এবং উচ্চ পর্যায়ের বাহ্মণদেরকে অনেক লাখে রাজ ভূমিও দান করেন। উল্লেখ্য যে, বঙ্গের পাটলীপুত্র থেকে আগত পণ্ডিত শ্রেণীর বাহ্মণদের যে স্থানে স্থপনা গড়ে দিয়েছিলেন, সে স্থানই বাহ্মণ পণ্ডিতদের পৈত্রিক নিবাস পাটলীপুত্রের স্মৃতি বহন করে সেই নামানুসারে পরিচিত হয়। পরবর্তিকালে এটি পাটলী নামে রূপান্তর হয়। কালের পরিবর্ততে ১২০৪ খ্রিস্টাব্দে ইখতিয়ার উদ্দীন মোহাম্মদ বিন বখতিয়ার খিলজির বঙ্গবিজয়ের মধ্য দিয়ে শ্রীহট্ট মুসলমানদের অধিকৃত হয় এবং ১৩০৩ খ্রিস্টাব্দে আউলিয়া শাহ জালাল (রহ:) দ্বারা শ্রীহট্টের গৌড় রাজ্য বিজিত হলে, দিল্লীর সুলতানদের মাধ্যমে রাষ্ট্রীয়ভাবে মুসলিম শাসন প্রতিষ্ঠিত হয়। তারই ধারাবাহিকতায় হযরত শাহ জালাল (রঃ) এর সঙ্গীঅনুসারিগণদের মধ্য হতে ইসলাম ধর্ম প্রচারে আট জন আউলিয়া জগন্নাথপুর রাজ্যে আসেন। এভাবে সোলতানি আমল অতিবাহিত হয়ে মোঘল সোলতানাতের আবির্ভাব ঘটে। শতের শতকের শেষ দিগে পরিবারিক অন্তকোহলে জগন্নাথপুর রাজ্যে পরিসমাপ্তি হয়। শতরে'শ শতকের পরে লাউড় ও জগন্নাথপুর রাজ্য স্বাধীনতা হারায় এবং মোঘলরা এর নিয়ন্ত্রক হন। তখন পাটলীর রাজ্য আশ্রিত বাহ্মণ অনেকেই সুবিদা বঞ্চিত হয়ে মোঘলদের হতে জায়গা-জমি ইজারা-বন্ধবস্ত গ্রহন করে বসবাস করেন। ১৭৬৫ খ্রিস্টাব্দে সিলেট বিভাগ ইস্ট ইন্ডিয়া কোম্পানীর অধিকারভূক্ত হয় ১৭৭২ খ্রিস্টাব্দে গঠিত হয় (সাবেক) সিলেট জেলা। ১৮৭৭ খ্রিস্টাব্দে সুনামগঞ্জকে মহকুমায় উন্নীত করা হলে প্রশাসনিক ব্যবস্থা প্রশারে বাংলাদেশের পল্লী অঞ্চলের সর্বনিম্ন প্রশাসনিক ইউনিট ইউনিয়ন গঠিত হয়। গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন গ্রামাদির নামের ভিত্তিতেই ইউনিয়ন নাম রাখা হয়। এভাবে পাটলী গ্রামের নামে পাটলী ইউনিয়নের নাম করণ করা হয়।
দক্ষিণ হামছাদী ইউনিয়ন
দক্ষিণ হামছাদী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার উত্তরাংশে দক্ষিণ হামছাদী ইউনিয়নের অবস্থান। এ ইউনিয়নের উত্তরে উত্তর হামছাদী ইউনিয়ন, পূর্বে পার্বতীনগর ইউনিয়ন, দক্ষিণে লক্ষ্মীপুর পৌরসভা ও দালাল বাজার ইউনিয়ন এবং পশ্চিমে দালাল বাজার ইউনিয়ন ও রায়পুর উপজেলার বামনী ইউনিয়ন অবস্থিত।
দক্ষিণ হামছাদী ইউনিয়ন লক্ষ্মীপুর সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
দালাল বাজার ইউনিয়ন
দালাল বাজার বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার পশ্চিমাংশে দালাল বাজার ইউনিয়নের অবস্থান। এ ইউনিয়নের দক্ষিণে চর রুহিতা ইউনিয়ন; পূর্বে লক্ষ্মীপুর পৌরসভা ও দক্ষিণ হামছাদী ইউনিয়ন; উত্তরে দক্ষিণ হামছাদী ইউনিয়ন, রায়পুর উপজেলার বামনী ইউনিয়ন ও সোনাপুর ইউনিয়ন এবং পশ্চিমে রায়পুর উপজেলার চর মোহনা ইউনিয়ন অবস্থিত।
দালাল বাজার ইউনিয়ন লক্ষ্মীপুর সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।দালাল বাজার ইউনিয়নের প্রধান হাট-বাজার হল দালাল বাজার।
চর রুহিতা ইউনিয়ন
চর রুহিতা বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার পশ্চিমাংশে চর রুহিতা ইউনিয়নের অবস্থান। এ ইউনিয়নের উত্তরে দালাল বাজার ইউনিয়ন, পূর্বে লক্ষ্মীপুর পৌরসভা ও শাকচর ইউনিয়ন, দক্ষিণে শাকচর ইউনিয়ন ও চর রমণীমোহন ইউনিয়ন এবং পশ্চিমে রায়পুর উপজেলার দক্ষিণ চর বংশী ইউনিয়ন ও চর মোহনা ইউনিয়ন অবস্থিত।
চর রুহিতা ইউনিয়ন লক্ষ্মীপুর সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
চিলাউড়া–হলদিপুর ইউনিয়ন
চিলাউড়া হলদিপুর ইউনিয়ন বাংলাদেশ রাষ্ট্রের সিলেট বিভাগের সুনামগঞ্জ জেলার অন্তর্গত জগন্নাথপুর উপজেলার একটি প্রশাসনিক ইউনিট।
চিলাউড়া হলদিপুর ইউনিয়ন পরিষদের পূর্ব ও দক্ষিণে রানীগঞ্জ ইউনিয়ন পূর্বে জগন্নাথপুর পৌরসভা, পশ্চিমে দিরাই উপজেলা, রানীগঞ্জ ইউনিয়ন 
উত্তরে কলকলিয়া ইউনিয়ন ।
জগন্নাথপুর উপজেলার পশ্চিম অংশে প্রায় ৫ কিলোমিটার দূরে অবস্থিত জগন্নাথপুর উপজেলার সাবেক ০৯ টি বর্তমান ০৮ টি ইউনিয়নের মধ্যে ৫ নং চিলাউড়া হলদিপুর ইউনিয়ন পরিষদ। চিলাউড়া গ্রামে প্রাচিন কালে লোকবসতি গড়ে উঠেছিল জগন্নাথপুরের বর্তমান পেরুয়ায় পাণ্ডুয়া রাজ্য স্থাপনের মধ্য দিয়ে। শ্রীহট্টের পৌরাণিক আমলের লাউড় রাজ্যের রাজা বিজয় মাণিক্য দ্বাদশ শতাব্দীতে পান্ডুয়া রাজ্য স্থাপন করেন। বঙ্গের সে সময়কার রাজা বল্লাল সেন কর্তৃক বঙ্গ থেকে বিতাড়িত ব্রাহ্মণদেরকে রাজা বিজয় মাণিক্য লাউড় রাজ্যসহ জগন্নাথপুরে পান্ডুয়া রাজ্যের বিভিন্ন স্থানে প্রায় সাতশত বাহ্মণ পরিবারকে আশ্রয় প্রদান করেন । সে সময় চিলাউড়ায় আট পরিবার বাহ্মণ আশ্রিত হন বলে সিলেট বিভাগের ইতিবৃত্ত সহ বিভিন্ন ইতিহাস গ্রন্থে পাওয়া যায় । চিলাউড়া গ্রামে যে স্থানে আট পরিবার বাহ্মণ বাস করতেন সে স্থান আট ঘর নামে পরিচিত হয়। যাহা এখন আট ঘর পাড়া নামে অবহিত হচ্ছে । এ ইউনিয়নটি হলদিপুর ইউনিয়ন হিসাবে জন্মলগ্ন থেকে প্রতিষ্টা লাভ করে। পরবর্তী কালে চিলাউড়া গ্রামের মো: আব্দুল গফুর সাথে আরো দুজন ব্যক্তিত্বের বাংলাদেশ হাইকোর্টে রীট পিটিশন করলে, মহামন্য হাইকোর্টের রায়ের প্রেক্ষিতে ইউনিয়নটি হলদিপুরের সাথে চিলাউড়া নাম যুক্তেচিলাউড়া হলদিপুর ইউনিয়ন পরিষদ নাম ধারণ করে। চিলাউড়া হলদিপুর ইউনিয়ন নলুয়া ও মইয়ার হাওড়ের প্রকৃতিক সৌন্দর্য্যের মধ্যদিয়ে অন্যতম দর্শনীয় স্থান হিসাবে পরিচিতি লাভ করে।
বাঙ্গাখাঁ ইউনিয়ন
বাঙ্গাখাঁ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার মধ্যাংশে বাঙ্গাখাঁ ইউনিয়নের অবস্থান। এ ইউনিয়নের উত্তরে বশিকপুর ইউনিয়ন ও পার্বতীনগর ইউনিয়ন, পশ্চিমে পার্বতীনগর ইউনিয়ন ও লক্ষ্মীপুর পৌরসভা, দক্ষিণে লাহারকান্দি ইউনিয়ন ও মান্দারী ইউনিয়ন এবং পূর্বে দত্তপাড়া ইউনিয়ন অবস্থিত।
বাঙ্গাখাঁ ইউনিয়ন লক্ষ্মীপুর সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
বাংলাদেশে পোল্ট্রি শিল্প
বাংলাদেশে পোল্ট্রি চাষ হল বিভিন্ন ধরনের পাখির মাংস, ডিম, পালক উৎপাদন অথবা বিক্রয়ের জন্য গৃহীত প্রক্রিয়া। বাংলাদেশে, পোল্ট্রি বা গৃহপালিত পাখি সবচেয়ে বেশি মাংস ও ডিম উৎপাদনের জন্য ব্যবহৃত হয়।
বাংলাদেশের আবহাওয়া পোল্ট্রি চাষের জন্য অনেক বেশি অনুকূল বা বন্ধুত্ব সুলভ। বহু বছর আগ থেকে এখানকার মানুষ বিভিন্ন ধরনের স্থানীয় জাতের পাখি পালন করে আসছে। কিন্তু এদের উৎপাদনশীলতা যথেষ্ট কম হওয়ায় খামার প্রতিষ্ঠার প্রয়োজনীয়তা দেখা দেয়। ব্রিটিশ শাসনামলে ঢাকার তেজগাঁওয়, নারায়ণগঞ্জ ও সিলেটে পোল্ট্রি খামার তৈরি করা হয়েছিল। পরবর্তীতে পাকিস্তান সরকার ১৯৫৮ সালে চট্টগ্রামের পাহাড়তলী, সীতাকুন্ডু, বরিশাল, যশােহর, খুলনা, রাজশাহীতে পোল্ট্রি (হাঁস-মুরগির) খামার তৈরি করে। বাংলাদেশে ২০০৫ সালে মোট পোল্ট্রি পাখির সংখ্যা ছিল প্রায় ১৮ কোটি ৮৩ লক্ষ এবং বার্ষিক প্রায় ৫৩৬ কোটি ৯০ লক্ষ ডিম উৎপন্ন হয়েছিল। প্রাণীসম্পদ অধিদপ্তরের তথ্য অনুযায়ী ২০১৫ সালে দেশে ৪৫টি সরকারি হাসঁ-মুরগির খামার রয়েছে, যার মধ্যে ৮টি বাচ্চা উৎপাদন করা হয় এবং ৬৪,৭৫৯টি বেসরকারি নিবন্ধিত সহ ১,৬০,৫০৯টি খামার রয়েছে। এ খামারগুলো থেকে প্রতিদিন গড়ে ২.৩ কোটি ডিম এবং ১,৫৩০ টন মাংস উপৎপাদিত হয়, যা দেশের মোট মাংস উৎপাদনের ৩৭ শতাংশ।
২০১৭ সালের হিসাব অনুযায়ী বাংলাদেশে পোল্ট্রি শিল্পে বিনিয়োগ হয়েছে ৩০ হাজার কোটি টাকা। একটি পরিসংখ্যান অনুযায়ী এদেশে ১৫০,০০০ লাখ পোল্ট্রি ফার্ম আছে। পোল্ট্রি সায়েন্স অ্যাসোসিয়েশনের বাংলাদেশ শাখা ঢাকার বসুন্ধরা কনভেনশন সেন্টারে দশম আন্তর্জাতিক পোল্ট্রি শো অ্যান্ড সেমিনারের আয়োজন করেছিল
বাংলাদেশে পোল্ট্রির মধ্যে মাংসের জন সবচেয়ে বেশি ব্যবহৃত হয় বয়লার মুরগি এবং ডিমের জন্য লেয়ার মুরগি।
লাহারকান্দি ইউনিয়ন
লাহারকান্দি বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার মধ্যাংশে লাহারকান্দি ইউনিয়নের অবস্থান। এ ইউনিয়নের উত্তরে বাঙ্গাখাঁ ইউনিয়ন, পশ্চিমে লক্ষ্মীপুর পৌরসভা ও টুমচর ইউনিয়ন, দক্ষিণে ভবানীগঞ্জ ইউনিয়ন এবং পূর্বে মান্দারী ইউনিয়ন অবস্থিত।
লাহারকান্দি ইউনিয়ন লক্ষ্মীপুর সদর উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
শাকচর ইউনিয়ন
শাকচর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার মধ্যাংশে শাকচর ইউনিয়নের অবস্থান। এ ইউনিয়নের উত্তরে লক্ষ্মীপুর পৌরসভা, পশ্চিমে চর রুহিতা ইউনিয়ন, দক্ষিণে চর রমণীমোহন ইউনিয়ন এবং পূর্বে টুমচর ইউনিয়ন অবস্থিত।
শাকচর ইউনিয়ন লক্ষ্মীপুর সদর উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
আশারকান্দি ইউনিয়ন
আশারকান্দি ইউনিয়ন বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ। এর আয়তন ১২৬০৮ বর্গকিলোমিটার ও জনসংখ্যা ২৭৮৯৩।
আশারকান্দি ইউনিয়নের পূর্বে সিলেটের ওসমানী নগর উপজেলা, পশ্চিমে পাইলগাঁও ইউনিয়ন, উত্তরে সৈয়দপুর শাহারপাড়া ইউনিয়ন এবং দক্ষিণে হবিগঞ্জের নবীগঞ্জ উপজেলা অবস্থিত।
দ্বাদশ শতাব্দিতে লাউড় রাজ্যের অধিপতি রাজা বিজয় মাণিক্য জগন্নাথপুরের বর্তমান পেরুয়ায় পাণ্ডুয়া রাজ্য স্থাপন করেন । তত্ব অনুসন্ধানে জানা যায়, রাজা বিজয় মাণিক্য ব্রাহ্মন ভক্ত ছিলেন । তিনি জগন্নাথ মিশ্র নামে দৈব্য শক্তি সম্পন্য জৈনক ব্রাহ্মনকে দিয়ে দেবার্চনায় বাসুদেব মন্দির নির্মাণ করান । পান্ডুয়া রাজ্য পরবর্তীতে জগন্নাথ মিশ্র বাহ্মণের নামানুসারে জগন্নাথপুর রাজ্য হিসেবে খ্যাত হয়ে ওঠে । প্রাচীন পান্ডুয়া রাজ্য বর্তমানে একটি নগর, যা পেরুয়া নামে অবহিত হচ্ছে । জগন্নাথপুর রাজ্য পূর্বে সিলেট জেলার বিশ্বনাথ ও ওসমানীনগর উপজেলা, উত্তরে ছাতক ও দক্ষিণ সুনামগঞ্জ উপজেলা, পশ্চিমে দিরাই উপজেলা এবং দক্ষিণে হবিগঞ্জ জেলার নবীগঞ্জ উপজেলা পর্যন্ত বিস্তৃত ছিল । ১৩০৩ খ্রিস্টাব্দে ইয়েমেনদেশীয় তাপস হজরত শাহজালাল (রহ.) ৩৬০ জন সফরসঙ্গী নিয়ে প্রাচীন শ্রীহট্টের গৌড় রাজ্য জয় করেন। শাহজালালের সঙ্গী ও অনুসারীগণ ইসলামের পবিত্র বাণী নিয়ে শ্রীহট্টসহ বঙ্গদেশের বিভিন্ন স্থানে ছড়িয়ে পড়েন। তারই ধারাবাহিকতায় ৮ জন আউলিয়া জগন্নাথপুর রাজ্যে আসেন। জগন্নাথপুরে আগত আউলিয়াদের অন্যতম দুই জন দাওর বখশ খতিব ও শাহ ফৈজ উদ্দিন বা ফেছন উদ্দিন আশারকান্দি ইউনিয়নে আস্তানা গড়েন বলে অচ্যুতচরণ চৌধুরী তত্ত্বনিধির শ্রীহট্টের ইতিবৃত্তসহ বিভিন্ন ইতিহাসে উল্লেখ রয়েছে । শাহজালালের সঙ্গী দাওর বখশ খতিব যে স্থানে আস্তানা গড়েন ইহাই দাওরাই গ্রাম নামে পরিচিত হয় এবং শাহ ফৈজ উদ্দিন বা ফেছন উদ্দিন যে স্থানে রয়েছে সেই স্থানটি তাঁর নামানুসারে ফেছি গ্রাম নামে আখ্যায়িত হয় । আশারকান্দি নাম সম্পর্কে অনেকে বলে থাকেন বাগদাদ থেকে আখাইনজী (রঃ) নামে একজন ফকির এসেছে তাহার হাতের আশা(লাটি)কান্দি নামক স্থানে গেড়ে তপস্যা বা ধ্যানে মগ্ন ছিলেন।তখন থেকে সেই স্থানের নাম করন করা হয় আশারকান্দি যাহা একটি গ্রামে রূপান্তরিত। ইউনিয়ন হল বাংলাদেশের পল্লী অঞ্চলের সর্বনিম্ন প্রশাসনিক ইউনিট । গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন গ্রামাদির নামেই ইউনিয়নের নাম রাখা হয় । তার ভিত্তিতেই এভাবে আশারকান্দি গ্রামের নামে আশারকান্দি ইউনিয়নের নাম করণ করা হয়।
ইউনিয়নের প্রথম চেয়ারম্যান 
(১) মরহুম সহুল উদ্দিন আহমদ ছইল মিয়া,
(২) মরহুম শাহ মদচ্ছির আলী মানিক মিয়া।
(৩) মরহুম শাহ মদচ্ছির আলী নানিক মিয়া।
(৪) মরহুম সহুল উদ্দিন আহমদ ছইল মিয়া।
(৫) মরহুম শাহ মদচ্ছির আলী মানিক মিয়া।
(৬) দীনূল ইসলাম বাবুল।
(৭) আয়ূব খাঁন।
(৮) আব্দুল আহাদ মদরিছ।
(৯) শাহ আবু ঈমানী।
(১০) আয়ূব খাঁন
(১১) শাহ আবু ঈমানী।
এই আমি
এই আমি হুমায়ূন আহমেদের ব্যক্তিগত রচনামূলক অর্থাৎ আত্মজীবনীমূলক বই। বইটি ১৯৯৩ সালে প্রথম প্রকাশিত হয়। প্রচ্ছদ তৈরি করেন সমর মজুমদার। বইটিতে তিনি বলেছেন তার নিজের কথা, আর আশেপাশের মানুষের কথা। বইটিতে আরও রয়েছে মিসির আলি, হিমু, মহামতি ফিহা সম্পর্কে তার মতামত। আরও রয়েছে আমেরিকায় থাকাকালে তার জীবনে ঘটে যাওয়া কিছু ঘটনা।
ইদ্রিস (বীর প্রতীক)
মোঃ ইদ্রিস আলী ।
জন্মঃ ১৯৪৮ সালের ২০শে অক্টোবর ।
পিতাঃমৃত মোহাম্মদ আলী ।
মাতাঃমৃত হাছান বানু ।
দাম্পত্য সঙ্গীঃরিনা বেগম ।
যে জন্য পরিচিতঃএকজন মুক্তিযোদ্ধা ।
জন্মস্থানঃনোয়াখালি জেলার সোনাইমুড়ী উপজেলা
গ্রামঃতুশি ।
মৃত্যুঃ২০১৮ সালের ১০শে অক্টোবর ।
মোঃইদ্রিস আলী একজন মুক্তিযোদ্ধা ।তিনি ১৯৭১ সালের মহান মুক্তিযোদ্ধে আংশগ্রহন করেন । যুদ্ধের সময় তার হাঁটুতে গুলি লাগে ।যুদ্ধের পর তিনি ২০০০ সালে গাজীপুর বাঘের বাজারে চলে আসে তার ২টি ছেলে এবং একটি মেয়ে আছে ।তারপর তিনি ২০১৮ সালের ১০ই অক্টোবর মৃত্যুবরন করে ।
সাদিক আলী খান বাহাদুর
মিরন ছিলেন মীর জাফরের পুত্র সন্তান । সে ছিল বাংলার শেষ স্বাধীন নবাবের হত্যার অন্যতম মূল হোতা । অনেকের মতে সে নবাবের রানী লুৎফুন্নেসাকে পছন্দ করতেন।
মারিসা টোমে
মারিসা টোমে (, উচ্চারণ: ; জন্ম: ৪ ডিসেম্বর ১৯৬৪) হলেন একজন মার্কিন অভিনেত্রী। তিনি একটি একাডেমি পুরস্কারসহ একাধিক পুরস্কার অর্জন করেছেন এবং একটি বাফটা পুরস্কার, দুটি গোল্ডেন গ্লোব পুরস্কার ও তিনটি স্ক্রিন অ্যাক্টরস গিল্ড পুরস্কারের মনোনয়ন লাভ করেছেন।
টেলিভিশন ধারাবাহিক "অ্যাজ দ্য ওয়ার্ল্ড টার্নস"-এ অভিনয়ের পর তিনি ১৯৮৭ সালে "দ্য কাজবি শো"-এর স্পিন-অফ "আ ডিফরেন্ট ওয়ার্ল্ড"-এ কাজ করে খ্যাতি অর্জন করেন। কয়েকটি চলচ্চিত্র ছোট চরিত্রে অভিনয়ের পর তিনি ১৯৯২ সালে হাস্যরসাত্মক "মাই কাজিন ভিনি" চলচ্চিত্রে অভিনয় করে আন্তর্জাতিক অঙ্গনে পরিচিতি লাভ করেন এবং এই কাজের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। টোমে পরবর্তীকালে বেশ কয়েকটি ব্যবসাসফল চলচ্চিত্রে অভিনয় করেন, তন্মধ্যে রয়েছে "হোয়াট উইমেন ওয়ান্ট" (২০০০), "অ্যাঙ্গার ম্যানেজমেন্ট" (২০০৩), "ওয়াইল্ড হগস" (২০০৭) এবং "প্যারেন্টাল গাইডেন্স" (২০১২)। তার অভিনীত অন্যান্য চলচ্চিত্রগুলো হল "আনটেমড হার্ট" (১৯৯৩), "অনলি ইউ" (১৯৯৪), "দ্য পেপার" (১৯৯৪), "আনহুক দ্য স্টার্স" (১৯৯৬), "স্লামস অব বেভারলি হিলস" (১৯৯৮), "দ্য গুরু" (২০০২), "বিফোর দ্য ডেভিল নোজ ইউ আর ডেড" (২০০৭), "সাইরাস" (২০১০), "লাভ ইজ স্ট্রেঞ্জ" (২০১৪), এবং "দ্য বিগ শর্ট" (২০১৫)। টোমে "ইন দ্য বেডরুম" (২০০১) এবং "দ্য রেসলার" (২০০৮) ছবিতে অভিনয় করে শ্রেষ্ঠ পার্শ্ব অভিনেত্রী বিভাগে আরও দুটি একাডেমি পুরস্কারের মনোনয়ন লাভ করেন।
টোমে মার্ভেল সিনেম্যাটিক ইউনিভার্সের আন্ট মে চরিত্রে "" (২০১৬), "" (২০১৭) এবং আসন্ন "স্পাইডার-ম্যান: ফার ফ্রম হোম" (২০১৯)- চলচ্চিত্রে অভিনয় করছেন।
টোমে ১৯৬৪ সালের ৪ঠা ডিসেম্বর নিউ ইয়র্ক অঙ্গরাজ্যের ব্রুকলিন শহরে জন্মগ্রহণ করেন। তার মাতা অ্যাডেলেড "অ্যাডি" বিয়াঞ্চি ছিলেন একজন ইংরেজির শিক্ষক এবং পিতার গ্যারি এ. টোমে একজন আইনজীবী। তার ছোট ভাই অ্যাডাম টোমে একজন অভিনেতা। তিনি শৈশবে কিছু সময় তার দাদা-দাদীর রোমিও ও রিতার কাছে কাটিয়েছেন। টোমের পিতামাতা ইতালীয় বংশোদ্ভূত। তার পিতার পূর্বপুরুষগণ তুসকানি, কালাব্রিয়া ও কাম্পানিয়ার বাসিন্দা ছিলেন; অন্যদিকে তার মাতার পূর্বপুরুষগণ তুসকানি ও সিসিলির বাসিন্দা ছিলেন।
টোমে ১৯৮২ সালে এডওয়ার্ড আর. মুরো হাই স্কুল থেকে পাস করেন। তিনি বোস্টন বিশ্ববিদ্যালয়ে এক বছর পড়াশোনা করেছেন।
সুনীল অ্যামব্রিস
সুনীল ওয়ালফোর্ড অ্যামব্রিস (জন্ম: ২৩শে মার্চ ১৯৯৩) ওয়েস্ট ইন্ডিজ জাতীয় ক্রিকেট দলের একজন খেলোয়াড়। ২০১৭ সালের ১ ডিসেম্বর নিউজিল্যান্ডের বিপক্ষে তার টেস্ট অভিষেক ঘটে। সে তার দেশীয় ক্রিকেট ক্লাব "ওয়িন্ডওয়ার্ড আইল্যান্ড" এবং "কম্বাইন্ড ক্যাম্পাসেস অ্যান্ড কলেজেস" এর হয়ে ক্রিকেট খেলেছেন। এছাড়াও সে ক্যারিবিয়ান প্রিমিয়ার লিগ এ সেন্ট লুসিয়া জুকসের হয়ে ক্রিকেট খেলেছেন। অ্যামব্রিসই প্রথম খেলোয়াড় যে কি না টেস্টে পরপর দুইবার হিট উইকেট হন এবং প্রথম টেস্ট অভিষেকেও হিট উইকেট আউট হন।
অ্যামব্রিস ২০১২-১৩ ক্যারিবিয়ান টুয়েন্টি টুয়েন্টি এ কম্বাইন্ড ক্যাম্পাসেস এর হয়ে লিওয়ার্ড আইল্যান্ডে এবং জ্যামাইকা ন্যাশনাল ক্রিকেট টিমের বিরুদ্ধে দুটি ম্যাচ খেলেন। প্রথম শ্রেণীর ক্রিকেটে "আঞ্চলিক চার দিন প্রতিযোগিতায়" তার প্রথম অভিষেক ঘটে, যখন সে ওয়িন্ডওয়ার্ড আইল্যান্ডের হয়ে ক্রিকেট খেলতো। তার প্রথম ইনিংসে, অ্যামব্রিস ২০০ বলে ১১৪ রান করেন এবং ম্যান অব দ্য ম্যাচ হন। সে ৬ ম্যাচে ৪৬৪ রান করে ডেভন স্মিথকে পিছনে ফেলে তার অভিষেক মৌসুম শেষ করেন।
২০১৭ সালের মার্চে, ২০১৬-১৭ আঞ্চলিক চার দিন প্রতিযোগিতায় ওয়িন্ডওয়ার্ডের হয়ে লিওয়ার্ডের বিরুদ্ধে ডাবল সেঞ্চুরি করে। 
"২০১৬-১৭ আঞ্চলিক সুপার ফিফটি" এ সে ওয়িন্ডওয়ার্ডের হয়ে সর্বোচ্চ রান সংগ্রাহকের তালিকায় স্থান করে নেয়। 
অ্যামব্রিস ওয়েস্ট ইন্ডিজ অনুর্ধ্ব ১৯ ক্রিকেট দলের হয়ে অস্ট্রেলিয়াতে ২০১২ অনুর্ধ্ব ১৯ বিশ্বকাপ খেলেন। সে পাপুয়া নিউ গিনির অনূর্ধ্ব ১৯ ক্রিকেট দলের বিরুদ্ধে ৯ চার ও ৭ ছক্কায় ৪৩ বলে ৯১ রান করেন। 
২০১৭ সালের জুনে ভারতের বিপক্ষে খেলার জন্য সে একদিনের ক্রিকেটে ওয়েস্ট ইন্ডিজ জাতীয় ক্রিকেট দলের স্কোয়াডে অন্তর্ভুক্ত হয়, কিন্তু সে খেলেন নি। ২০১৭ সালের ২৯শে সেপ্টেম্বর ইংল্যান্ডের বিরুদ্ধে তার একদিনের আন্তর্জাতিক ক্রিকেটে ওয়েস্ট ইন্ডিজের হয়ে অভিষেক ঘটে। উক্ত ম্যাচে সে ২৭ বলে ৩৮ রানের অপরাজিত ইনিংস খেলেন।
২০১৭ সালের ১ ডিসেম্বর নিউজিল্যান্ডের বিপক্ষে তার টেস্ট অভিষেক ঘটে এবং ৬ষ্ঠ ব্যাটসম্যান হিসেবে প্রথম বলেই হিট উইকেট আউট হয়। উক্ত ম্যাচের ২য় ইনিংসে সে ছক্কা মেরে তার রানের খাতা খুলেন এবং ৬ষ্ঠ ব্যাটসম্যান হিসেবে টেস্টে এই কীর্তি গড়েন। ১০ ডিসেম্বর ২০১৭ এ নিউজিল্যান্ডের বিপক্ষে ২য় টেস্টে পুনরায় হিট উইকেট আউট হন এবং প্রথম ব্যাটসম্যান হিসেবে পরপর দুই টেস্টে হিট উইকেট আউট হওয়ার রেকর্ডেও তার নাম লেখান। উক্ত ম্যাচের ২য় ইনিংসে অপরাজিত থাকা অবস্থায় তিনি ইঞ্জুরিতে পড়ে।
ক্রিকবাজ
ক্রিকবাজ হলো ক্রিকেটের খবর ও স্কোর সম্প্রচারকারী ওয়েবসাইট। ওয়েবসাইটটির বৈশিষ্ট্যসমূহের মধ্যে রয়েছে খবর, নিবন্ধ, সরাসরি ক্রিকেট ম্যাচ সম্প্রচার (স্কোরকার্ড, ভিডিও এবং টেক্সট ধারাভাষ্য), খেলোয়াড় ও দলের র‍্যাংকিং। ওয়েবসাইটটিতে বর্তমানে সরাসরি ও মোবাইল অ্যাপসের মাধ্যমেও ক্রিকেট স্কোর দেখা যায়। ক্রিকবাজ ওয়েবসাইট ক্রিকেটের খবর ও স্কোরের জন্য ভারতের সবচেয়ে বড় মোবাইল অ্যাপ।
২০০৪ সালে ভারতীয় ইন্সটিটিউট অব টেকনোলজির বিএইচইউ বিভাগের প্রাক্তন শিক্ষার্থী পঙ্কজ ছাপারওয়াল ও প্রভীন হেড্জ কর্তৃক ক্রিকবাজ তৈরি করা হয়। পরবর্তীতে ২০১০ সালে ক্রিকবাজকে ক্রিকেটের খবর ও স্কোরের জন্য মোবাইল অ্যাপসের উপযোগী করে উন্নয়ন করা হয়। 
২০১৫ সালের জানুয়ারিতে টাইমস ইন্টারনেট গু-ক্রিকেটকে (GoCricket) ক্রিকবাজের (Cricbuzz) সাথে একত্রিত করে এবং গু ক্রিকেটের ওয়েবসাইট লিংক ক্রিকবাজের সাথে পুনর্নির্দেশ করে দেয়। এছাড়াও গুক্রিকেটের মোবাইল অ্যাপসকেও ক্রিকবাজের সাথে পুনর্নির্দেশ করে দেওয়া হয়। ওয়েবসাইট লিংক ও অ্যাপস পুনর্নির্দেশ করার পর গুক্রিকেট ও টাইমস ইন্টারনেট সামাজিক মাধ্যমে তাদের ব্যবহারকারীদের ক্রিকবাজ অনুসরণ করার জন্য বিজ্ঞপ্তি দেয়।
ক্রিকবাজ তাদের ওয়েবসাইটের ফিচার বা বৈশিষ্ট্যসমূহের মধ্যে রেখেছে সরাসরি স্ট্রিমিং ক্রিকেট স্কোর, পূর্বনির্ধারিত সময়সূচি, দল ও খেলোয়াড়ের র্যাংকিং, আর্কাইভ, সংবাদ, নিবন্ধ, ভিডিও, চিত্রের গ্যালারি। এছাড়াও ক্রিকবাজ তাদের ব্যবহারকারীদের কথা চিন্তা করে অ্যান্ড্রয়েড, আইফোন, উইন্ডোজ ফোন, ব্ল্যাকবেরি ও নোকিয়ার জন্য আলাদা অ্যাপস তৈরি করেছে। ক্রিকবাজে বল বাই বল স্কোর আপডেট দেওয়ার পাশাপাশি লিখিত ধারাভাষ্যেরও সিস্টেম রেখেছে।
২০১৮ সালে ক্রিকবাজ অ্যালেক্সা ইন্টারনেটে সারাবিশ্বে ৩৪০ নাম্বার এবং ভারতে ১৬ নাম্বারে অবস্থান করে। এছাড়াও ২০১৪ সালে গুগল অনুসন্ধানের ক্ষেত্রে ক্রিকবাজ ভারতে ৭ম স্থান দখল করেছিল। 
২০১৪ সালে এটির মোবাইল অ্যাপস ৫০ মিলিয়ন বার ডাউনলোড এর মাইলফলক অতিক্রম করে, যেটি ভারতে সবচেয়ে বেশিবার ডাউনলোড করা অ্যাপস এবং আরও ৫০ মিলিয়ন ব্যবহারকারী কর্তৃক ওয়েবসাইটটি ব্যবহার হয়েছিল, যা ২০১৫ সালের জানুয়ারি পর্যন্ত ২.৬ বিলিয়ন বার পাতা প্রদর্শন করা হয়েছে। আইপিএল মৌসুমে ওয়েবসাইটটির জনপ্রিয়তা আরও বেড়ে যায়।
২০১৫ সালে আগস্ট মাসে ক্রিকবাজ ভারত ও শ্রীলঙ্কা টেস্ট সিরিজের টাইটেল পৃষ্ঠপোষক (স্পন্সর) ছিল।
স্ত্রী (২০১৮-এর চলচ্চিত্র)
স্ত্রী হলো ২০১৮ সালে মুক্তিপ্রাপ্ত ভারতীয় হিন্দি ভাষার একটি কমেডি হরর ধর্মী চলচ্চিত্র। যেটি পরিচালনা করেছেন অমর কৌশিক, লিখেছেন রাজ নিদিমরু এবং কৃষ্ণা ডি.কে এবং প্রযোজনা করেছেন দিনেশ ভিজান ও রাজ নিদিমরু এবং কৃষ্ণা ডি.কে। স্ত্রী চলচ্চিত্রের কাহিনী ট্রিপুতি, অন্ধ্রপ্রদেশ এর একটি ঘটনার উপর ভিত্তি করে নির্মাণ করা হয়েছে। ১৯৮০-৯০ এর দশকে তেলেগুর ট্রিপুতি গ্রামের প্রতি মুখ্য দরজায় "ও স্ত্রী রেপু রা" (ও নারী, কাল এসো) কথাটি লিখা থাকতো।। "স্ত্রী" তে শ্রদ্ধা কাপুর, রাজকুমার রাও ছাড়াও পঙ্কজ ট্রিপাঠি, অভিষেক খুরানা এবং অভিষেক ব্যানার্জী পার্শ্ব চরিত্রে অভিনয় করেছেন।
স্ত্রী প্রেক্ষাগৃহে ৩১ অক্টোবর ২০১৮ সালে মুক্তি পায়। এ চলচ্চিত্রটি সমালোচকদের প্রশংসা লাভ করে এবং পরিচালকের পরিচালনা প্রশংসা লাভ করে। কিন্তু অনেক সমালোচক এ চলচ্চিত্রের ব্যাপ্তি নিয়ে সমালোচনা করে। ২৩-২৪ কোটি বাজেটের চলচ্চিত্রটি ১৮০ কোটি (US$২৫ মিলিয়ন) আয় করে। স্ত্রী ব্যবসায়িক ভাবে সফলতা লাভ করে।
স্ত্রী চলচ্চিত্রের সঙ্গীতায়োজন করেছেন শচিন-জিগার যুগল। এবং গীতি লিখেছেন ভায়ু, বাদশাহ, জিগার সারিয়া।
দ্য হিন্দুর ভিপিন নাইয়র এটিকে ২.৫/৫ দিয়েছেন এবং বলেন "এটি মনোরঞ্জক হলেও প্রায় একরকম"।
স্ত্রী'র ট্রেইলার ২৬ জুলাই ২০১৮ এ প্রকাশ পায়। চলচ্চিত্রটি বিশ্বব্যাপী ৩১ আগস্ট ২০১৮ সালে মুক্তি পায়। স্ত্রী ভারতে প্রথম দিনে ৬.৮৩ কোটি আয় করে। প্রথম উইকেন্ডে ভারতে ৩২.২৭ কোটি আয় করে যা ফিল্মটির বাজেট ২৩ কোটি অতিক্রম করে। এই মুভিটি এক সপ্তাহে ৬০.৩৯ কোটির মতো আয় করে যেটি মোট ১০৮ কোটিতে (US$ ১৫ মিলিয়ন) গিয়ে শেষ হয়। স্ত্রী চলচ্চিত্রটি ব্যবসায়িক সাফল্য লাভ করে।
কোলন
কোলন (ইংরেজি: / kəloʊn / জার্মান: কোলন, উচ্চারিত [কলন] (রিপুরিস্টেন সম্পর্কে), রিপুয়ারিয়ান: কোল্ল [কোল্লেন] (এই সাউন্ডলিস্ট সম্পর্কে) জার্মানির বেশি জনসংখ্যাযুক্ত নর্ডরাইন-ভেস্টফালেন রাজ্যের বৃহত্তম শহর। শহরটি ১০,৭৫,৯৩৫ (২০১৬) অধিবাসী নিয়ে বার্লিন, হামবুর্গ এবং মিউনিখের পরে জার্মানির চতুর্থ জনবহুল শহর। Rhine বৃহত্তম শহর, এটি Rhine-Ruhr মেট্রোপলিটন অঞ্চলের উভয়, সবচেয়ে জার্মানি এবং ইউরোপের প্রধান মহানগর এলাকা, এবং Rhineland এক, যা সবচেয়ে জনবহুল শহর। রাইনের বাম তীরের কেন্দ্রস্থল, কলোনের উত্তর-রাইন-ওয়েস্টফালিয়া রাজধানী ডুসেলফোর্ডের প্রায় 45 কিলোমিটার (২8 মাইল) দক্ষিণপূর্ব এবং বন থেকে ২5 কিলোমিটার (16 মাইল) উত্তর-পশ্চিমে অবস্থিত। এটি সেন্ট্রাল ফ্রাঙ্কোনিয়ান এবং রিপুয়ারিয়ান দ্বান্দ্বিক অঞ্চলের বৃহত্তম শহর।
এনাজেনেসিস
এনাজেনেসিস হচ্ছে একটি বিবর্তনীয় প্রক্রিয়া; যার ফলে কোনো প্রজাতি বিভক্ত না হয়ে ধীরে ধীরে বিবর্তিত হয়। পক্ষান্তরে ক্ল্যাডোজেনেসিস বলতে বুঝানো হয়, নতুন প্রজাতি গঠনের সময় শাখা তৈরী হবে অথবা একটি প্রজাতি বিভক্ত হয়ে একাধিক ভগিনী প্রজাতি বা সিস্টার প্রজাতি তৈরী করবে। অর্থাৎ এনাগনেসিস এবং ক্ল্যাডোজেনেসিস একে অপরের বিপরীত। যদিও প্রজাত্যায়নের মাধ্যমে এনাগনেসিসকে সংজ্ঞায়িত করা যায় না, তবে এনাগনেসিসের সাথে প্রজাত্যায়নের সংযোগ আছে। প্রজাত্যায়নের ফলে যখন নতুন শাখা প্রজাতির সৃষ্টি হয় এবং সেই প্রজাতির বিলুপ্তি বা কোনো নির্বাচনে অংশ না নিয়ে একদিকে ক্রমবিকশিত হয়, তখন সেখানে এনাগনেসিস ঘটে থাকে।
সামাজিক বিবর্তনের ক্ষেত্রে সামাজিক এনাজেনেসিস সার্বজনীন অথবা বহুল ব্যবহৃত শব্দ হিসেবে প্রবর্তিত হয়েছে। যা সমাজে আন্তঃসম্পর্ক, অভিযোজন, জটিলতা বৃদ্ধি করেছে
কিছু কিছু বিশেষজ্ঞ এই ক্ল্যাডোজেনেসিস এবং এনাজেনেসিস উভয় শব্দ ব্যবহারের প্রতিই আপত্তি জানান।
মার্ক এরেসফিস্কি নামক বিজ্ঞানের দার্শনিক যুক্তি দেখান এনাজেনেসিসের ফলাফলই প্যারাফাইলেটিক ট্যাক্সা।
ডাবল (ক্রিকেট)
ডাবল ক্রিকেট খেলার পরিভাষাবিশেষ। একজন ক্রিকেটার যখন কোন একটি মৌসুমের প্রথম-শ্রেণীর খেলায় এক হাজার বা ততোধিক রান এবং একশত বা ততোধিক উইকেট লাভ করতে সক্ষমতা প্রদর্শন করেন, তখন তিনি ‘ডাবল’ লাভ করেছেন বলে চিত্রিত করা হয়। ইংল্যান্ডের বাইরে এ ধরনের অসাধারণ অর্জন লাভ করা অতীব দুঃসাধ্য। কেননা, অন্যান্য দেশে তুলনামূলকভাবে প্রথম-শ্রেণীর খেলা কম আয়োজন করা হয়ে থাকে। এমনকি ইংল্যান্ডেও সাম্প্রতিক দশকগুলোয় লিস্ট এ খেলাকে প্রাধান্য দেয়ার ফলে প্রথম-শ্রেণীর খেলা আয়োজন কম করা হচ্ছে। ১৯৮৮ সালে এ ধরনের ডাবল লাভের সর্বশেষ কৃতিত্ব প্রদর্শন করেছেন ফ্রাঙ্কলিন স্টিফেনসন।
উইলফ্রেড রোডস সর্বাধিক ১৬বার ডাবল লাভ করেছেন। এর পরের স্থানে রয়েছেন জর্জ হার্স্ট। তিনি ১৪বার পেয়েছেন। তন্মধ্যে, ১৯০৬ সালে অনন্য সাধারণ কৃতিত্ব ডাবল ডাবল প্রদর্শন করেছেন তিনি। ২৩৮৫ রান তোলার পাশাপাশি ২০৮ উইকেট তুলে নিয়েছেন। জিম পার্কস সিনিয়র অনন্য সাধারণ ডাবল পেয়েছেন। ১৯৩৭ সালে ৩০০০ রান ও ১০০ উইকেট লাভের মাধ্যমে। একমাত্র ক্রিকেটার হিসেবে মরিস টেট ইংল্যান্ডের বাইরে ডাবল লাভ করেছেন। ১৯২৬-২৭ মৌসুমে এমসিসি দলের সাথে ভারত ও সিলন গমন করে ১১৯৩ রান ও ১১৬ উইকেট পেয়েছিলেন।
‘উইকেট-রক্ষকের ডাবলে’ এক উইকেট-রক্ষকের এক হাজার বা ততোধিক রান ও একশত বা ততোধিক ডিসমিসাল ঘটানোর বিষয়টি জড়িয়ে রয়েছে। এ ধরনের কৃতিত্ব অতি দূর্লভ ঘটনারূপে বিবেচ্য। কেবলমাত্র লেস অ্যামিস তিনবার ও জন মারে একবার এ কৃতিত্ব প্রদর্শনে সক্ষমতা দেখিয়েছেন।
রাণীগঞ্জ ইউনিয়ন
রাণীগঞ্জ ইউনিয়ন বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ।
দ্বাদশ শতাব্দীতে জগন্নাথপুরের বর্তমান পেরুয়ায় পাণ্ডুয়া রাজ্য স্থাপন করেছিলেন শ্রীহট্টের পৌরাণিক আমলের লাউড় রাজ্যের রাজা বিজয় মাণিক্য। বিজয় মাণিক্যের অনেক কাল পরে লাউড় ও জগন্নাথপুর রাজ্যে দিব্য সিংহ নামে নৃপতি রাজত্ব করেন। প্রায় পঞ্চদশ শতাব্দির কালে দিব্য সিংহের পৌপুত্র রাজা রামানাথ সিংহের পুত্র কেশব সিংহ জগন্নাথপুরে রাজ্যত্ব করেন। রাজা কেশবের পৌপুত্র রাজা প্রজাপ্রতি সিংহ জগন্নাথপুর রাজ্যে অধিষ্টিত হয়ে কুশিয়ারা নদীর তীরে একটি হাট নির্মাণ করে। রাজা প্রজাপ্রতি সিংহ একজন মাতৃভক্ত লোক ছিলেন । সে সুবাদে কুশিয়ারা নদীর তীরে তার স্থাপিত নতুন হাটের নাম করেন রাণীর হাট । রাজা প্রজাপ্রতির স্থাপিত এই রাণীর হাটিই পরবর্তিকালে রাণীগঞ্জ বাজার বা রাণীগঞ্জ নামে পরিচিত হয়ে আসছে । এক কালের রাণীগঞ্জ ছিল সমস্ত সুনামগঞ্জ জেলার প্রধান বাণিজ্যিক কেন্দ্র । কালের প্রবাহে ও নদী ভাঙ্গনে এই হাটটি তার প্রবাহ হারাচ্ছে । কুশিয়ার নদীর তীরে গড়ে উঠা ঐতিহ্যবাহী হাটটি ঘিরে গড়ে উঠেছে এখানকার লোক বসতি । যা আজও বিভিন্ন ক্ষেত্রে তার নিজস্ব স্বকীয়তা সমুজ্জ্বল । 
গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন অঞ্চলাদির নামের ভিত্তিতেই ইউনিয়ন নাম রাখা হয়। এরই ধারাবাহিকতায় উক্ত ইউনিয়নের নাম করণ করা হয় রানীগঞ্জ ইউনিয়ন।
• সামসুদ্দোহা চৌধুরী
• মনোহর আলী
• সুবেদার (অব) আবুল বশর চৌধুরী
• আলা উদ্দিন চৌধুরী কানু মিয়া।
• মজলুল হক
হেলালুদ্দীন আহমদ
হেলালুদ্দীন আহমদ একজন বাংলাদেশি সরকারি কর্মকর্তা যিনি বর্তমানে বাংলাদেশ নির্বাচন কমিশন সচিবালয়ের সচিব হিসেবে দায়িত্ব পালন করছেন। ২০১৭ সালের ৩০শে জুলাই বাংলাদেশ সরকার তাকে নির্বাচন কমিশন সচিবালয়ের ভারপ্রাপ্ত সচিব হিসেবে দায়িত্ব প্রদান করে এবং ২০ ফেব্রুয়ারি ২০১৮ তারিখে সচিব মর্যাদায় পদোন্নতি প্রদান করে।
হেলালুদ্দীন আহমদ ১৯৬৩ সালের ২৩শে মে কক্সবাজার জেলায় জন্মগ্রহণ করেন। চট্টগ্রাম বিশ্ববিদ্যালয় থেকে প্রাণিবিদ্যা স্নাতক ও স্নাতকোত্তর সম্পন্ন করে মার্কিন যুক্তরাষ্ট্রের ডিউক বিশ্ববিদ্যালয় থেকে ওরিয়েন্টেশন ডিগ্রি লাভ করেন।
হেলালুদ্দীন আহমদ ১৯৮৮ সালের ফেব্রুয়ারিতে প্রশাসন ক্যাডারে বাংলাদেশ সিভিল সার্ভিসে যোগদান করেন। তিনি ৭ম বিসিএস (১৯৮৫) ব্যাচের একজন কর্মকর্তা। কর্মজীবনের শুরুতে প্রথমে সহকারী কমিশনার হিসেবে কিশোরগঞ্জ জেলা প্রশাসকের কার্যালয়ে যোগদান করেন। পরবর্তীতে তিনি সহকারী কমিশনার (ভূমি), প্রথম শ্রেণীর ম্যাজিস্ট্রেট, সিনিয়র সহকারী কমিশনার, ভূমি অধিগ্রহণ কর্মকর্তা, উপজেলা ম্যাজিস্ট্রেট, কগনিজেন্স ম্যাজিস্ট্রেট, রাঙ্গামাটি জেলার নেজারত ডেপুটি কালেক্টর, চট্টগ্রামের মেট্রোপলিটন ম্যাজিস্ট্রেট হিসেবে দায়িত্ব পালন করেন। তৎপরবর্তীতে উপজেলা নির্বাহী অফিসার হিসেবে চার উপজেলায়- রুমা উপজেলা, হাটহাজারী উপজেলা, পূর্বধলা উপজেলা এবং লামা উপজেলায় দায়িত্ব পালন করেন। তিনি হবিগঞ্জ জেলার অতিরিক্ত জেলা ম্যাজিস্ট্রেট, বান্দরবান পার্বত্য জেলা পরিষদের প্রধান নির্বাহী কর্মকর্তা হিসেবে কাজ করেন। হেলালুদ্দীন আহমদ জেলা প্রশাসক ও জেলা ম্যাজিস্ট্রেট হিসেবে ফরিদপুর জেলায় কর্মরত ছিলেন।। এছাড়া বাংলাদেশ ওভারসিজ এমপ্লয়মেন্ট অ্যান্ড সার্ভিসেস লিমিটেডের (বোয়েসেল) ব্যবস্থাপনা পরিচালক হিসেবে নিয়োজিত ছিলেন। ২০১৩ সাল থেকে যথাক্রমে রাজশাহী ও পরে ঢাকার বিভাগীয় কমিশনার হিসেবে দায়িত্ব পালন করেন।
২০১৭ সালের ৩০শে জুলাই বাংলাদেশ সরকার তাকে নির্বাচন কমিশন সচিবালয়ের ভারপ্রাপ্ত সচিব হিসেবে দায়িত্ব প্রদান করে এবং ২০ ফেব্রুয়ারি ২০১৮ তারিখে সচিব মর্যাদায় পদোন্নতি প্রদান করে।
হেলালুদ্দীন আহমদ ২০১০ সালের ৬ই মার্চ শ্রেষ্ঠ বিভাগীয় কমিশনার হিসেবে প্রধানমন্ত্রীর কাছ থেকে পুরস্কার গ্রহণ করেন। এছাড়াও ভূমি ব্যবস্থাপনায় বিশেষ অবদানের স্বীকৃতিস্বরুপ একই বছরের জুলাইয়ে শ্রেষ্ঠ বিভাগীয় কমিশনার হিসেবে পাবলিক সার্ভিস ইনোভেশন পুরস্কার লাভ করেন।
মার্কিউরি ব্রাউজার
মার্কিউরি ব্রাউজার হলো অ্যান্ড্রয়েড অপারেটিং সিস্টেমের জন্য একধরনের ফ্রিওয়্যার মোবাইল ব্রাউজার। এটি আইলিজেন্ড সফট উন্নয়ন করেন। মার্কিউরি ব্রাউজার ওয়েবকিট অনুসন্ধান ইঞ্জিনের জন্য ব্যবহৃত হয়ে থাকে। পূর্বে এটি "আইওএস (iOS)"ও ব্যবহার করা যেতো, কিন্তু ২০১৭ সালে অ্যাপ স্টোর আইওএস থেকে মুছে ফেলা হয়।
মার্কিউরি ব্রাউজারে ট্যাব ব্রাউজিং ব্যবহার করা যায়, যেটির মাধ্যমে ব্যবহারকারীরা একাধিক ওয়েব পেইজে খোলা ও সুইচ করতে পারেন। ব্যবহারকারীরা এটির সাহায্যে ব্রাউজার সিনক্রোনাইজ করা, অনুসন্ধান ইতিহাস ও ওয়েবসাইট কুকিজ বন্ধ করা, বিজ্ঞাপন ব্লক করা এবং রাত্রিকালীন মোডেও এটি ব্যবহার করতে পারে। 
মার্কিউরি ব্রাউজারে অ্যাডোবি ফ্ল্যাশ শুধুমাত্র এটির অ্যান্ড্রয়েড সংস্করণে ব্যবহার করা যায়।
ওপেন কন্টেন্ট
ওপেন কন্টেন্ট ডেভিল উইলির ১৯৯৮ সালে প্রচলন করা একটি নূতন শব্দ, যেটি এমন সৃজনশীল কর্মকে বুঝায়, যা অন্যরা স্বাধীনভাবে অনুমতি ব্যতীত নকল বা পরিবর্তন করতে পারে। এ ধরণের কন্টেন্ট ওপেন লাইসেন্স-এর অধীনে প্রকাশিত হয়।
মূলত, ওপেন কন্টেন্ট ধারণাটির প্রবক্তা মাইকেল স্টুটজ, যিনি গ্নু প্রকল্পের জন্যে "Applying Copyleft to Non-Software Information" পেপারটি লিখেন। শব্দটির সুসমাচার হয় ওপেন কন্টেন্ট প্রকল্পে ডেভিড এ. উইলি কর্তৃক এর ব্যবহারে।
তখন থেকে এটি অনেকগুলো গতানুগতিক স্বত্বাধিকার সীমাবদ্ধতা ব্যতীত কন্টেনটকে সংজ্ঞায়িত করছে।
নীলাদ্রি লেক
নীলাদ্রি লেক (Niladri Lake) খ্যাত দর্শনীয় স্থানটি মূলত সুনামগঞ্জ জেলার তাহিরপুর উপজেলার টেকেরঘাটের চুনাপাথরের একটি পরিত্যাক্ত খনির লাইম স্টোন লেক। এর পানি অনেক নীল হওয়ার কারণে এর নাম দেওয়া হয়েছে নিলাদ্রী লেক। লেকের পাড়ে অনেক টিলা রয়েছে। এটিকে বাংলার কাশ্মীরও বলা হয়।